

Základná škola s materskou školou, Staškov 502, 023 53 Staškov


Dôležité informácie k zápisu 
Riaditeľka Základnej školy s materskou školou, Staškov 502 oznamuje zákonným zástupcom, že zápis do 1. ročníka (úvodného ročníka) ZŠ s MŠ Staškov 502 v Staškove po dohode so zriaďovateľom bude prebiehať osobne za prítomnosti zákonných zástupcov dieťaťa spolu s dieťaťom dňa 11.4.2025 v čase od 13,30 do 18,00 hod. v budove základnej školy.
Zápis do 1. ročníka je povinný pre deti, ktoré dovŕšia do 31.8.2025 šiesty rok veku a majú trvalý pobyt na území SR. 
Na plnenie povinnej školskej dochádzky je povinný rodič prihlásiť aj dieťa, ktoré v nasledujúcom školskom roku 2025/2026 bude pokračovať v plnení povinného predprimárneho vzdelávania v materskej škole (tzv. odklad), prípadne bude zaradené do úvodného ročníka, pretože takéto dieťa dosiahne šesť rokov veku do 31. 08. 2025. 
Bez ohľadu na to, či chcete Vaše dieťa zapísať do 1. ročníka alebo do úvodného ročníka, alebo bude Vaše dieťa pokračovať v plnení povinného predprimárneho vzdelávania v materskej škole, vypĺňate jednu a tú istú elektronickú prihlášku.

K zápisu je potrebné priniesť:
· rodný list dieťaťa,  
· občiansky preukaz oboch zákonných zástupcov, 
· sumu k úhrade pretlačových zošitov a školských pomôcok vo výške 45,- €.

Spôsob podania prihlášky:
1. [bookmark: _GoBack]Elektronicky: na web sídle školy https://zsstaskov.edupage.org/register/ je prístupná elektronická prihláška, ktorú vypíše zákonný zástupca dieťaťa vopred. Prosíme Vás o  jej vyplnenie do 8.4.2025.
Škola si prihlášku vytlačí a v čase zápisu ju zodpovedný zamestnanec skontroluje so zákonnými zástupcami dieťaťa priamo v škole, následne ju rodičia/zákonní zástupcovia podpíšu.
Prihláška musí byť podpísaná oboma rodičmi.

Na prihláške postačuje podpis len jedného zákonného zástupcu, ak sa zákonní zástupcovia dohodli, že prihlášku podpisuje iba jeden zákonný zástupca a ak o tejto skutočnosti doručia riaditeľke školy Písomné vyhlásenie (ktoré nájdete ako prílohu). 

Podpis oboch zákonných zástupcov dieťaťa sa nevyžaduje, ak:
· jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená, 
· jeden z rodičov nie je schopný zo zdravotných dôvodov podpísať sa,
· vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa, čo potvrdíte Čestným vyhlásením zákonného zástupcu  (ktoré nájdete ako prílohu),
· jeden zo zákonných zástupcov dieťaťa zomrel, 
· dieťa vychováva iba matka (otec nie je na rodnom liste dieťaťa uvedený).


V Staškove 24.3.2025                                Mgr. Miroslava Kubincová, riaditeľka školy



